UNFCCC raames võtavad lepinguosalised vastu kasvuhoonegaaside heitkoguse vähendamiseks loodud riiklikud programmid ning tegelevad regulaarse aruandlusega. Lepinguosalistelt tööstusriikidelt, kuid mitte arengumaadelt, nõuti 2000. aastaks kasvuhoonegaaside heitmete stabiliseerimist 1990. a. tasemele. See eesmärk riikide koguarvestuses ka saavutati.  Konventsiooniga liitunute iga-aastastel kokkutulekutel antakse ülevaade protsessi kulust ning peetakse aru edasiste meetmete üle, samuti on paika pandud mitmed globaalsed seire- ja aruandemehhanismid kasvuhoonegaaside heitmete üle arvepidamiseks.